Denis Silva

Adətən Denis Silva və ya Denis kimi tanınan Denis Silva Kruz (28 dekabr 1985-ci il təvəllüdlü) — Rio Branko-ES-də müdafiəçi mövqeyində oynayan Braziliyalı peşəkar futbolçu.

 Karyerası 
Denis peşəkar karyerasına 2006-cı ildə "İmperatriz" klubunda başladı. Bir mövsüm bu klubda forma geyinən Denis, 2007/08 mövsümü üçün "Qama" futbol klubuna transfer olundu.

2008-ci ildə klubla yollarını ayırdı və Lənkəranın Xəzər klubuna transfer olundu. 2010-cu ilə qədər Azərbaycan klubunda forma geyinən Denis, komandası üçün keçirdiyi 42 oyunda 3 qolla yadda qaldı.

2010-cu ildə komandadan ayrılaraq "Qremio Barueri" klubuna keçdi və klubda 12 oyun keçirdi.

Qısa müddət ərzində Braziliyadan yenidən Azərbaycana qayıdan Denis, bu dəfə "Neftçi" klubunda forma geyindi. "Neftçi" ilə UEFA Çempionlar Liqasının 2011/12 mövsümünün təsnifat mərhələsində, Dinamo Zaqreb klubuna qarşı keçirilən ilk matçda start heyətində yer aldı. Ardıcıl 2 mövsüm ərzində Bakı klubunda forma geyinən Denis, 59 oyunda iştirak etdi və 2 qol vurmağı bacardı. 2012-ci ildə klub onu, Braziliyaya icarəyə göndərdi, bu 2010-cu ildə Denisin formasını geyindiyi "Qremio Barueri" klubu idi.

2013-cü ildə yenidən "Neftçi"yə qayıdan braziliyalı futbolşu komandası üçün 58 oyunda 4 qol vurmağı bacardı. UEFA Avropa Liqasının 2014/15 mövsümünün təsnifat mərhələsində, Belqrad şəhərində keçirilən "Partizan"- "Neftçi" matçnda (3ː2), 10 və 17-ci dəqiqələrdə Neftçi üçün vacib iki qol vursa da, oyunun 29-cu dəqiqəsində avtoqola məyus olmuşdur. Bakıda keçirilən cavab matçında isə (1ː2) komandasının vurduğu tək qolun asistini vermişdir.https://www.google.com/search?safe=active&sxsrf=ALeKk01RR09IabFN_CoDb7wS2yMfp9_jQQ%3A1595224981671&ei=lTMVX_rDKI6WmwWQ3IuoBQ&q=Partizan+vs+Neftchi+Baku&oq=Partizan+vs+Neftchi+Baku&gs_lcp=CgZwc3ktYWIQA1DJR1jxV2CgXGgAcAB4AIABvAyIAe8vkgELNC0xLjIuMC4yLjGYAQCgAQGqAQdnd3Mtd2l6&sclient=psy-ab&ved=0ahUKEwi64vmSlNvqAhUOy6YKHRDuAlUQ4dUDCAw&uact=5#sie=m;/g/11ggrl0vdk;2;/m/01hrtp;dt;fp;1 ;; "Neftçi" karyerasında 3 dəfə Azərbaycan çempionu, 2 dəfə Azərbaycan Kubokunun qalibi olmuşdur.

2015-ci ildə "Neftçi"ni tərk edərək, o vaxtlar "İnter Bakı" adlanan, indiki "Keşlə" klubuna transfer olundu. 2017-ci il aprelin 2-də keçirilən "Keşlə" — "Şüvəlan" (AZAL) matçında qol vuraraq komandasına 3 xal qazanmaqda köməklik göstərmişdi. Azərbaycan Premyer Liqasında son qolu isə 2018-ci ilin oktyabrın 28-də, "Səbail" ilə səfər məğlubiyyətində qeydə alınmışdı. "Keşlə" ilə 112 oyun keçirərək 5 qola imza atan Denis, klub ilə 2017/18 mövsümündə Azərbaycan Kubokunuda qazanmağı bacardı.

2020-ci ildə Braziliyaya qayıdan oyunçu, Sao Kaetano ardınca isə doğma klubu Rio Branko ilə müqavilə imzaladı.

 Uğurları 

 Klub karyerası 
 Neftçi Bakı
 Azərbaycan Premyer Liqası
 Çempion (3): 2010/2011, 2011/2012, 2012/2013
 Azərbaycan Kuboku
 Çempion (2): 2012/2013, 2013/2014
 Gümüş medal (2): 2011/2012, 2014/2015
 Azərbaycan Superkuboku
 Gümüş medal (1): 2013/2014
 Keşlə
 Azərbaycan Kuboku
 Çempion (1): 2017/2018
 Xəzər Lənkəran
 Azərbaycan Kuboku
 Gümüş medal (1): 2009/2010

 İstinadlar 
Kateqoriya:Neftçi PFK oyunçuları
Kateqoriya:Şamaxı FK oyunçuları
Kateqoriya:Xəzər-Lənkəran FK oyunçuları
Kateqoriya:Legioner Braziliya futbolçuları
Kateqoriya:Braziliyanın kişi futbolçuları